# Calculator personalVAIO Fit 14E/15ESVF1432/SVF1532

## Adăugarea şi îndepărtarea modulelor de memorie

Dacă doriţi să măriţi viteza computerului sau să îmbunătăţiţi performanţa când programele se execută simultan, măriţi volumul memoriei prin instalarea modulelor opţionale de memorie.

Înainte de a face upgrade pentru memoria computerului, consultaţi Note cu privire la adăugarea şi îndepărtarea modulelor de memorie.

Dacă instalaţi module de memorie în două sau mai multe fante, modul canal dublu este activat pentru a ajuta la îmbunătăţirea performanţei.

Tipul de modul şi volumul de memorie instalat pe computer poate diferi în funcţie de model.

1. Opriţi computerul VAIO şi dispozitivele periferice, deconectaţi cablul de alimentare şi toate cablurile de conectare şi scoateţi acumulatorul.

   Pentru informaţii despre îndepărtarea acumulatorului, consultaţi Îndepărtarea acumulatorului.

2. Aşteptaţi un timp până când computerul VAIO se răceşte.

   Este posibil ca, imediat după închidere, elementele interne ale computerului VAIO să fie fierbinţi. Acordaţi o atenţie sporită pentru a evita arsurile atunci când manipulaţi computerul VAIO în această stare.

3. Aşezaţi o cârpă curată pe o suprafaţă plană şi netedă, poziţionaţi computerul VAIO pe aceasta aşa cum este ilustrat mai jos. Scoateţi şuruburile cu o şurubelniţă cu cap în cruce pentru a deschide capacul compartimentului pentru modulul de memorie.

   Locaţiile şuruburilor sunt indicate de săgeţile din imaginea de mai jos.

   Pe anumite modele, şuruburile prinse sunt utilizate pe capacul compartimentului pentru modulul de memorie şi nu pot fi desprinse de pe capac.

   Un înveliş protector acoperă modulul de memorie de sub capac. Ridicaţi învelişul atunci când instalaţi/îndepărtaţi modulul de memorie.

   Aveţi grijă să nu ridicaţi învelişul prea mult, astfel încât să îl detaşaţi sau să îl îndoiţi.

4. Atingeţi cu un obiect metalic extern pentru a descărca electricitatea statică.

   Nu atingeţi componentele metalice din interiorul computerului VAIO.

5. Dacă nu există nicio fantă liberă, îndepărtaţi modulul de memorie instalat în prezent. Poziţionaţi clapetele în direcţia săgeţilor pentru a înclina modulul în unghi (1), apoi trageţi modulul în direcţia săgeţii (2).

6. Scoateţi noul modul de memorie din săculeţul antistatic.
7. Ţineţi modulul de memorie de margine şi glisaţi-l în fanta pentru module de memorie cu borna orientată în jos în timp ce aliniaţi canalul de pe modul cu mica ieşitură din fantă.

8. Ţineţi modulul de memorie de margine şi împingeţi-l până se fixează după cum se arată în imagine.

   Clapetele de pe ambele părţi ale fantei se fixează pentru a asigura modulul. Nu atingeţi nicio componentă IC (componente negre) de pe modulul de memorie.

9. Puneţi la loc capacul compartimentului pentru modulul de memorie şi fixaţi-l cu şuruburile pe care le-aţi îndepărtat la pasul 3.
10. Instalaţi acumulatorul, conectaţi toate cablurile de conectare şi perifericele pe care le-aţi îndepărtat la pasul 1 şi porniţi computerul.
11. Verificaţi dacă volumul de memorie a sistemului s-a modificat corect.

    Dacă volumul de memorie a sistemului indicat este corect, înseamnă că instalarea modulului de memorie a reuşit.

    Pentru a verifica informaţiile despre sistem, consultaţi Vizualizarea informaţiilor despre sistem.

În susul paginii

### Subiect asociat

- Note cu privire la adăugarea şi îndepărtarea modulelor de memorie

În susul paginii