# Calculator personalVAIO Fit 14E/15ESVF1432/SVF1532

## Note cu privire la adăugarea şi îndepărtarea modulelor de memorie

Înainte de adăugarea sau îndepărtarea modulelor de memorie, citiţi cu atenţie următoarele măsuri de precauţie.

- Computerul VAIO şi modulele de memorie utilizează componente de înaltă precizie şi tehnologie pentru conectori electronici. Pentru a evita anularea garanţiei în timpul perioadei de garanţie a acestuia, vă recomandăm:

  - Să contactaţi distribuitorul pentru a instala un nou modul de memorie.

  - Să nu instalaţi singur un modul de memorie dacă nu sunteţi familiarizat cu creşterea volumului de memorie pe un computer.

  - Să nu atingeţi conectorii şi să nu deschideţi capacul compartimentului pentru modulul de memorie.

- Pentru asistenţă, contactaţi un centru autorizat de service/asistenţă Sony. Pentru a găsi cel mai apropiat centru sau reprezentant, consultaţi Despre site-ul Web de asistenţă online.

- Dacă adăugaţi sau îndepărtaţi singur module de memorie, este posibil ca acest computer VAIO să nu mai funcţioneze corect sau producă accidente cauzate de distrugerea fantei şi a modulului sau de o eroare de conectare. În acest caz, va fi percepută o taxă pentru reparaţii.

- Fiţi atent să nu vă răniţi mâinile sau degetele cu marginile ascuţite ale modulului de memorie, cu componentele interne sau cu circuitele computerului VAIO.

- Fiţi atent să nu vă prindeţi degetele în cablurile interioare ale computerului VAIO, deoarece cablul se poate slăbi sau deconecta.

- În cazul în care computerul VAIO este pornit în timp ce un lichid precum apa sau alte obiecte străine rămân înăuntru, se poate produce un incendiu. Asiguraţi-vă că îndepărtaţi toate obiectele străine şi că montaţi capacul compartimentului pentru modulul de memorie înainte de pornirea computerului VAIO.

- Sony nu garantează că modulele de memorie de la terţe părţi vor funcţiona cu computerul VAIO. Pentru informaţii legate de modulele de memorie de la terţe părţi, consultaţi distribuitorii respectivi.

- Asiguraţi-vă că închideţi computerul VAIO şi perifericele şi deconectaţi toate accesoriile şi cablurile de conectare înainte de adăugarea sau îndepărtarea modulelor de memorie. Nerespectarea acestei instrucţiuni poate duce la deteriorarea modulului de memorie, a computerului VAIO sau a dispozitivelor periferice.

- Pentru a evita deteriorarea din cauza descărcărilor electrice asupra modulelor de memorie, urmaţi instrucţiunile de mai jos:

  - Nu lucraţi într-un loc în care se produce cu uşurinţă electricitate statică, cum ar fi pe un covor.

  - Înainte de adăugarea sau îndepărtarea modulelor de memorie, atingeţi un obiect metalic extern de computerul VAIO pentru a elimina electricitatea statică. Nu atingeţi componentele metalice din computer.

  - Nu deschideţi ambalajul modulului de memorie înainte de a fi pregătit să instalaţi modulul. Ambalajul protejează modulul de ESD (descărcare electrostatică). Pentru a depozita modulul, acoperiţi-l cu săculeţul antistatic sau cu folie de aluminiu.

- Când ţineţi în mână un modul de memorie, nu atingeţi cipurile sau borna electrică a modulului.

- Nu introduceţi un modul de memorie în fanta orientată în direcţia greşită. Acest lucru poate cauza deteriorarea modulului sau a fantei sau poate provoca aprinderea circuitului.

- Utilizaţi o şurubelniţă care se potriveşte cu dimensiunea şurubului (cum ar fi o şurubelniţă mică).

- Nu scoateţi şi nu slăbiţi şuruburile pentru care nu există indicaţii că trebuie scoase.

În susul paginii

### Subiect asociat

- Adăugarea şi îndepărtarea modulelor de memorie
- Vizualizarea informaţiilor despre sistem

În susul paginii