# Calculator personalVAIO Fit 14E/15ESVF1432/SVF1532

## Note cu privire la utilizarea acumulatorului

Înainte de a utiliza acumulatorul, citiţi cu atenţie următoarele măsuri de precauţie pentru o utilizare corectă.

### Despre acumulator

- Acumulatorul furnizat este proiectat special pentru computerul dumneavoastră VAIO.

- Pentru siguranţa dvs., utilizaţi doar acumulatorul furnizat sau un acumulator opţional specificat de către Sony.

- Din motive de siguranţă, este posibil ca încărcarea acumulatorului să fie suspendată la temperaturi mai ridicate sau mai scăzute.

- Acumulatorul nu este încărcat în întregime în momentul livrării.

- În timp ce acumulatorul este în uz sau în curs de încărcare, acumulatorul se încălzeşte. Acest lucru este normal şi nu trebuie să vă îngrijoreze.

- Nu utilizaţi computerul VAIO fără să instalaţi acumulatorul, deoarece computerul se poate defecta.

### Despre descărcarea acumulatorului

După încărcare, acumulatorul se va descărca treptat în timp, chiar dacă nu este utilizat. Dacă nu este utilizat pentru o perioadă mai lungă de timp, este posibil ca energia acumulatorului să se epuizeze. Se recomandă reîncărcarea acumulatorului înainte de utilizare.

### Despre durata de viaţă a acumulatorului

Durata de viaţă a acumulatorului variază în funcţie de utilizare şi setări.

### Despre deteriorarea şi înlocuirea acumulatorului

- Acumulatorul este un articol consumabil. Capacitatea acestuia descreşte treptat, prin cicluri repetate de reîncărcare şi descărcare. Drept urmare, durata de viaţă a acumulatorului se scurtează chiar dacă este încărcat complet şi, într-un final, acumulatorul va ajunge la sfârşitul duratei sale de viaţă.

- Dacă acumulatorul se descarcă rapid după ce l-aţi încărcat complet sau dacă a ajuns la sfârşitul duratei de viaţă, înlocuiţi-l cu unul nou.

### Dacă acumulatorul se descarcă total

Dacă acumulatorul se descarcă total, iar computerul VAIO nu este conectat la priză, alimentarea va fi întreruptă, iar tot ceea ce lucraţi se va pierde.

În timp ce computerul VAIO este alimentat de acumulator, salvaţi datele în mod frecvent.

În susul paginii

### Subiect asociat

- Note cu privire la utilizarea surselor de alimentare

În susul paginii