# Calculator personalVAIO Fit 14E/15ESVF1432/SVF1532

## Note cu privire la utilizarea cartelelor de memorie SD

Înainte de a utiliza cartele de memorie SD, citiţi următoarele măsuri de precauţie pentru o utilizare corectă.

- Nu lăsaţi cartelele de memorie SD la îndemâna copiilor. Există riscul ca aceştia să le înghită.

- Nu atingeţi conectorul pentru cartele de memorie SD cu degetele sau cu obiecte din metal.

- Cartela de memorie SD conţine componente electronice sensibile. Nu o loviţi, nu o îndoiţi şi nu o scăpaţi.

- Nu dezasamblaţi şi nu modificaţi o cartelă de memorie SD.

- Nu udaţi cartela de memorie SD.

- Nu o utilizaţi şi nu o depozitaţi în locuri expuse la:

  - Temperatură extremă, cum ar fi într-o maşină parcată la soare

  - Lumină solară directă

  - Umiditate ridicată sau substanţe corozive

  - Praf excesiv

- Nu încercaţi să introduceţi în fantă pentru cartela de memorie SD un alt tip de cartelă de memorie sau de adaptor pentru cartele de memorie. Cartelele şi adaptoarele necompatibile se pot bloca în fantă, ducând la deteriorarea computerului VAIO.

- Nu puteţi scrie date pe o cartelă de memorie SD protejată la scriere.

- Este recomandată copierea de rezervă a datelor importante.

- Datele stocate se pot pierde sau deteriora, dacă:

  - Scoateţi o cartelă de memorie SD sau opriţi computerul VAIO în timp ce datele sunt citite de pe sau scrise pe cartela de memorie SD.

  - Utilizaţi o cartelă de memorie SD într-un loc unde electricitatea statică sau zgomotului electric poate afecta cartela.

- Atunci când transportaţi o cartelă de memorie SD, asiguraţi-vă că o puneţi în carcasa sa pentru a evita electricitatea statică.

- Înainte de a utiliza o cartelă de memorie SD cu un alt dispozitiv decât un computer, precum o cameră digitală sau un dispozitiv audio portabil, formataţi (iniţializaţi) cartela de memorie SD utilizând dispozitivul respectiv.

  Este posibil ca unele dispozitive să nu accepte formatul de fişiere pentru computere şi să vă prezinte un mesaj prin care să vă recomande formatarea cartelei de memorie SD. În acest caz, copiaţi datele de pe cartelă pe computerul VAIO şi formataţi cartela utilizând dispozitivul respectiv. Toate datele de pe cartela de memorie SD vor fi şterse atunci când o formataţi.

  Consultaţi manualul primit împreună cu dispozitivul pentru informaţii suplimentare.

- Nu introduceţi obiecte străine în fanta cartelei de memorie SD.

- Fanta cartelei de memorie SD poate fi utilizată doar pentru citirea/scrierea de cartele de memorie acceptate şi nu poate fi utilizată în alte scopuri.

- Cartelele de memorie SD (până la 2 GB), cartelele de memorie SDHC (până la 32 GB) și cartelele de memorie SDXC (până la 128 GB), disponibile începând din luna august a anului 2013, au fost testate şi s-au dovedit a fi compatibile cu computerul VAIO. Cu toate acestea, nu se garantează compatibilitatea tuturor cartelelor de memorie SD, SDHC sau SDXC cu acest computer.

- Fanta pentru cartela de memorie SD de pe computerul VAIO nu acceptă caracteristica de protecţie a drepturilor de autor a cartelei de memorie SD, a cartelei de memorie SDHC şi a cartelei de memorie SDXC.

- Unele tipuri de cartele de memorie SD, de exemplu cele cu UHS (caracteristica de transfer de date la viteze foarte mari - Ultra High Speed), pot deveni extrem de fierbinţi din cauza accesului continuu la cartelele de memorie. În astfel de situaţii, aşteptaţi un timp înainte de a scoate cartela de memorie, până aceasta se răceşte.

În susul paginii

### Subiect asociat

- Introducerea de cartele de memorie SD
- Îndepărtarea cartelelor de memorie SD

În susul paginii